भागीरथी

भागीरथी भारत के उत्तराखंड राज्य में बहे वाली एगो हिमालयी नदी बा जेवन हिंदू धर्म में सभसे पबित्र मानल जाये वाली गंगा नदी के दू ठो सुरुआती धारा में गिनल जाले। परंपरा में एकरा के गंगा के मुख्य सोता मानल जाला बाकी जलबिज्ञानी लोग दुसरकी धारा अलकनंदा के मुख्य माने लें काहे से की ऊ एकरा ले लमहर बा।

भागीरथी आ अलकनंदा के संगम देवप्रयाग में होला। एही संगम के बाद नदी के नाँव गंगा हो जाला।

 नाँव 
कथा सभ के मोताबिक भगीरथ सूर्यवंशी राजा सगर के बंसज रहलें जिनकर गंगा के स्वर्ग से धरती पर ले आवे में महत्व वाला योगदान रहल। भगीरथ के ई कथा हिंदू धर्मग्रंथ रामायण, महाभारत आ पुराणन में मिले ला।Mankodi, Kirit (1973) "Gaṅgā Tripathagā"Artibus Asiae 35(1/2): pp. 139-144, p. 140

आपन संप्रभुता देखावे खातिर राजा सगर अश्वमेध यज्ञ कइलें जेकर घोड़ा साल भर ले भ्रमण करे खातिर छोड़ाइल। इंद्र एह जग्य के पूरा ना होखे देवे के नीयत से घोड़ा के चोरा लिहलें। घोड़ा के गायब होखे के खबर सुन के राजा सगर अपना साठ हजार बेटा लोगन के घोड़वा के खोजे खाती भेजलें। अंत में इंद्र के चाल के कारन घोड़ा कपिल मुनि के आश्रम में भेंटाइल। ई बूझ के कि कपिल मुनि घोड़वा के चोरवले बाड़ें, सगर के बेटा लोग उनके ध्यान में बाधा कइल आ समाधि भंग हो जाये पर कपिल मुनि के करोध भरल नजर से जरि के सब जना भसम हो गइल। ई खबर पा के सगर अपना नाती अंशुमान के भेजलें कि कपिल मुनि से भेंट क के पता लगावें कि कवना बिधि अब उनुके बेटा लोगन के आत्मा के मुक्ती भेंटाई।

कपिल मुनि बतवलें कि बस एकही उपाय बा कि स्वर्ग में बहे वाली नदी गंगा के पानी ओह लोगन के मुक्ती दिया सके ला। अंशुमान के पोता भगीरथ संन्यास ले के ब्रह्मा आ शिव के खुस करे निकल चललें। तपस्या के बाद ब्रह्मा गंगा के नीचे उतरे दिहलें आ शिव आपन जटा में गंगा के बेग रोक लिहलें कि पृथिवी खंड-खंड न हो जाय।

जब गंगा उतरली आ शिव के जटा से निकल चलली भगीरथ उनुके पहाड़ी, मैदानी हिस्सा से होखत समुंद्र ले लिया गइलें जहाँ कपिल मुनि के आश्रम रहे आ उनुके पुरखा लोग तर गइल। भगीरथ के एही जोगदान के कारन गंगा के नाँव भागीरथी परल।

 नदी के मारग 
भागीरथी नदी के सोता गंगोत्री ग्लेशियर के निचला हिस्सा से गौमुख के लगे निकसे ला। एकरा बाद ई गंगोत्री कस्बा के ओर आवे ला जे लगभग 18 किमी के दूरी पर बाटे। एहिजे एह में एगो अउरी सोता से आवे वाली धारा केदार गंगा बाएँ से मिले ले। एकरा बाद धारा नीचे आवे ले आ गहिरा गॉर्ज से हो के भैरोंघाटी में पहुँचे ले; भैरोंघाटी से हर्सिल आ ओकरा बाद भागीरथी ग्रेनाइट नाँव के भूबैज्ञानिक ढाँचा के क्रास करे ले। एकरे बाद ई चाकर घाटी में आ जाले आ एह में दू गो अउरी सहायिका झाला के नगीचे मिले लीं। नदी आगे बह के उत्तरकाशी आवे ले आ एकरे बाद धारासू, चिन्यालीसौर आ पुराना टिहरी टाउन से हो के देवप्रयाग पहुँचे ले। देवप्रयाग में अलकनंदा एह में बाएँ से आ के मिले ले आ एह पबित्र संगम के बाद से नदी के नाँव गंगा हो जाला।

परंपरा आ कथा-कहानी (माइथोलॉजी) में भागीरथी के गंगा नदी के मुख्य सोता वाली धारा मानल जाला। हाइड्रोलॉजी के हिसाब से, अगर लंबाई आ पानी के बहाव के मात्रा (डिस्चार्ज) देखल जाय, अलकनंदा मुख्य धारा हवे। अलकनंदा के लंबाई, एकरे सहायिका सभ के साथे  हवे जबकि भागीरथी आ एकरे सहायिका सभ के लंबाई देवप्रयाग से पहिले  के बाटे।

 सहायिका धारा सभ 
भागीरथी नदी में कई ठो सहायिका आ के मिले लीं; सोता के सुरुआत से क्रम में इनहन के नाँव नीचे दिहल गइल बा:
 केदार गंगा, गंगोत्री में (ऊँचाई ),
 जाध गंगा (जाह्नवी), भैरोंघाटी में (ऊँचाई ),
 काकोरा गाद अउरी जालंधरी गाद, हर्सिल के नगीचे (ऊँचाई ),
 सियान गाद, झाला के लगे (ऊँचाई ),
 असि गंगा, उत्तरकाशी में (ऊँचाई ),
 भिलंगना नदी, टेहरी (पुरानी टिहरी) में (ऊँचाई ).

भिलंगना नदी खुद खटलिंग ग्लेशियर (ऊँचाई ) से, गौमुख से लगभग  दक्खिन ओर से निकसे ले। बिबादास्पद टिहरी बान्ह भिलंगना नदी आ भागीरथी के संगम पर बनावल गइल हवे। बंधा के लोकेशन टिहरी के लगे  पर बाटे

भागीरथी नदी बेसिन के सभसे ऊँच जगह चौखंभा-I (ऊँचाई ) हवे।

बान्ह
प्लानिंग, निर्माण में, चालू कुल मिला के 18 गो बंधा भागीरथी पर बाड़ें, सोता से आगे के क्रम में नीचे दिहल गइल बाटे:

+ भागीरथी नदी पर पनबिजली बान्ह 
 Abbreviations: MW: electrical output capacity(Megawatts), Ht: dam height(M)  FRL: full reservoir level (MSL),   MWL:maximum water level(MSL),   HRT: head race tunnel length(KM),  TRT: tail race tunnel length(KM),   TWL: tail water level(MSL),   RBL: river bed level at dam site(MSL) #NameHtMWStatusFRLMWLHRTTRTTWLRBLCoordinates 1 कारमोली बान्ह  140  प्लानिंग बा      8.6       2  गंगोत्री बान्ह   55 प्लानिंग बा      5.2       3  जाधगंगा बान्ह  50 प्लानिंग बा      1.1      4  भैरोंघाटी-I बान्ह 380 प्लानिंग बा             5  भैरोंघाटी-II बान्ह  65  प्लानिंग बा               6  हर्सिल बान्ह  210  प्लानिंग बा   5.06      7  लोहारीनाग पाल बान्ह  600  कैंसिल 2,147  1,667 13.85  .51 1.665    8 पाल मनेरी-I बान्ह 78 480 कैंसिल 1,6651,66712.563  1.378   9   मनेरी बान्ह 38 90 चालू      8.631   10  जोशियारा बान्ह  304 चालू      16.0       11  भिलंगना-II बान्ह  11 प्लानिंग बा          12  भिलंगना-I बान्ह  22.5 प्लानिंग बा    2.0     13  टिहरी बान्ह 260.5 2,400चालू 830    835  1.634    .8625  14  कोटेश्वर बान्ह 97.5 400 चालू  612.50 615      15 कोटली बेल 1ए बान्ह 82.5 195  निर्माण में           16  कोटली बेल 1बी बान्ह 90 320  कैंसिल                17  कोटली बेल-II बान्ह 82 530  कैंसिल         

 नोट आ संदर्भ 
 संदर्भ 

स्रोत ग्रंथ 

  available on microfilm



 बाहरी कड़ी 

भागीरथी नदी , इंडिया वाटर पोर्टल पर 

श्रेणी:भारत के नदी
श्रेणी:उत्तराखंड के नदी
श्रेणी:गंगा
श्रेणी:उत्तरकाशी जिला
श्रेणी:एशिया के इंटरनेशनल नदी